Slovenska kronika, 9.12.2010


Naslov: Bo Krka spet poplavljala?
Napoved za  voditelja:

Po napovedih meteorologov naj bi reka Krka v svojem spodnjem toku zaradi topljenja snega in dežja naraščala in tudi poplavljala. Ljudje, ki živijo ob njej, še niso pozabili zadnjih katastrofalnih poplav v septembru, zato s strahom gledajo v nebo in poslušajo napovedi vremenoslovcev. Danes se je sicer razlila, vendar zgolj na območja, ki jih tudi sicer poplavlja ko naraste. Zaenkrat pa ne ogroža ne hiš niti ni naredila druge škode.

T- Iz Kostanjevice na Krki: GORAN ROVAN /
X- Snemalec in montažer: Jože Grajžl /

Nivo Krke se je v Kostanjevici spet dvignil, vendar za zdaj še ni na kritični točki, tako da ne ogroža hiš na kostanjeviškem otoku.

T- MOJMIR PUSTOSLEMŠEK /
X- župan občine Kostanjevica na Krki /

»Glede na to, da se je ozračje ohladilo, začel je padati sneg, računamo, da se topljenje snega ne bo nadaljevalo in da bo tudi manjši pretok tele vode v same vodotoke in reko Krko. Čeprav trenutno Krka še narašča.«

Zaradi narasle Krke je tako kot vedno doslej zaprta cesta Malence – Smednik. Ljudje pa se seveda bojijo, da se ne bodo ponovile zadnje poplave in s strahom gledajo v nebo.

T- DRAGICA STANIČ /

»Bojimo se fejst. Še une nismo pozabl, že so druge na pragu. Hudo se bojimo, ka smo prehude šoke doživeli, ka nismo bili navajen, da bi tu prej če je taku rastla voda, se ni noben sekiru, nismo se, ka nismo mel noter. Zdej ko smo pa mel, ku rečejo včasih, če te kača upiči se gliste bojiš. Zdej je pa glih taku.«

Zaskrbljeni so tudi v Krški vasi, vendar za zdaj kaže, da tokrat Krka ne bo več naraščala in močneje poplavljala.

